open-index/open-wikipedia-markdown huggingface dataset:
SALT-avtalene

**SALT-avtalene (''Strategic Arms Limitation Talks'')** var to omganger av nedrustningsforhandlinger og -avtaler mellom Sovjetunionen og USA. SALT I foregikk mellom 1969 og 1972 og SALT II mellom 1972 og 1979.

Etter SALT-avtalene fortsatte nedrustningsforhandlingene som skulle føre til START-avtalene og Prøvestansavtalen av 1996.

## SALT I
Forhandlingene ble innledet den 17. november 1969 i Helsingfors og fortsatte enten i Helsingfors eller Wien. Forhandlingene var lenge fastlåste, men i mai 1972 ble det enighet om å fryse antall utskytingspunkter for strategiske atomraketter og begrense installasjonene av rakettforsvar (ABM) rundt disse. Avtalen ble undertegnet 26. mai 1972 av USAs president Richard Nixon og Sovjetunionens generalsekretær Leonid Bresjnev. Man ble også enige om å fortsette nedrustningsforhandlingene.

## SALT II

Nedrustningsforhandlingene fortsatte med å diskutere reduksjoner i antall strategiske atomvåpen. Den 18. juni 1979 møttes USAs president  Jimmy Carter og Leonid Brezjnev i Wien og undertegnet en avtale om nedrustning. Men seks måneder senere invaderte Sovjetunionen Afghanistan, og USAs senat ratifiserte derfor aldri avtalen. Selv om avtalen formelt sett ikke var bindende, holdt partene seg til overenskomsten.

## Eksterne lenker
* Avtaletekst SALT I
* Avtaletekst SALT II
* Avtaletekst  SALT II (forts)
* Avtaletektsten fra USAs utenriksdepartement
* NuclearFiles.org Avtaletekst SALT II 1979
Orazio Gentileschi

**Orazio Lomi** (født i 1563 i Pisa, død 7. februar 1639 i London), bedre kjent som **Orazio Gentileschi**, var en italiensk maler i manierismen og barokken, etterfølger til Caravaggio. Han var far til Artemisia Gentileschi.

Gentileschi virket fra 1586 i Roma, og fra 1626 var han hoffmaler hos Karl I av England. Hans malerier var følelsesmessig enkle, og hans fargeskala ble etterhvert lysere enn Caravaggios, selv om dennes naturalistiske stil utøvde en dominerende innflytelse på Gentileschis verker.


File:Orazio Gentileschi - Portrait of a Young Woman as a Sibyl - Google Art Project.jpg|   «Sibylla» 
File:Orazio Gentileschi - Cupid and Psyche - WGA08577.jpg| «Cupid og Psyche»  
Image:Orazio Gentileschi - Young Woman Playing a Violin.JPG| «Kvinne med fiolin»              
File:Orazio Gentileschi - Judith and Her Maidservant with the Head of Holofernes.JPG|«Judith med Holofernes hode»

File:Orazio Gentileschi - David Contemplating the Head of Goliath.JPG| «David og Goliath» 
File:Orazio Gentileschi - Lute Player - WGA8589.jpg|«Luttspilleren», (omkring 1626). *National Gallery of Art*, Washington, D.C.

## Referanser


## Eksterne lenker
*
Agostino Tassi

**Agostino Tassi** (født ca. 1580 i Roma, død i 1644 i Roma) var en italiensk maler i barokken. Lærer for Artemisia Gentileschi.

Tassi ble dømt i 1612 for voldtekt av den 19-årige Artemisia Gentileschi.

## Referanser


## Eksterne lenker
* 
* Biografi over Agostino Tassi
Risør Fotballklubb

**Risør Fotballklubb** (stiftet 18. april 1926) er en fotballklubb fra Risør i Agder.

## Tabell

## Historie
Risør Fotballklubb ble stiftet 18. april 1926 av Fritz Hermansen og Erling Johansen etter idé fra førstnevnte. Ønsket var at klubben skulle hete «Spark», men dette kom ikke gjennom hos fotballmyndighetene. Begrunnelsen for avslaget var fotball spilles, ikke sparkes.

Fotballklubben hadde imidlertid en forgjenger. Det startet faktisk allerede i 1910,
for ett år tidligere hadde Risør Skøiteklubb blitt startet i Risør. Lite snø resulterte i få skøyteløp og skirenn. Derfor ble Risør Skøiteklubb omdannet til Risør Idrettsforening, der det skulle spilles fotball om sommeren og ski og skøyter på vinterstid. Det var med andre ord i 1910 fotballen ble etablert i Den hvite by ved Skagerak. Den gangen spilte man i gul- og rødstripete drakter - nå er klubbens farger grønn overdel, hvit shorts og enten hvite eller grønne strømper.

Risør Fotballklubbs resultater har variert veldig opp opp gjennom årene. Laget var på sin høyde i 1958-59 sesongen, de spilte da i 3.divisjon. På 60- og 70-tallet lå laget i 4.divisjon.

## Kjente spillere
Selv om ikke laget har gjort det så bra opp igjennom tidene, har de produsert enkelte gode spillere;
*Oddmund Ommundsen var på det nordnorske landslaget i 1960.
*Per Larsen var en god spiller i Risør på slutten av 60-tallet.Han gikk til Dallas Town, USA (amerikansk fotball).
*Per Erik Larsen gikk fra RFK til Odd Grenland på 70-tallet.
*Tom Heistad spilte for Bodø Glimt i 1989-90.
*Erik Mykland, som var en av Norges beste fotballspillere, gikk til Bryne i 1989. Etter dette spilte han for Start og store europeiske klubber som blant annet FC Linz, Panathinaikos, 1860 München og FC København. Han er i dag ansatt i ungdomsavdelingen til Start.

## Hjemmebane
Klubbens hjemmekamper spilles på Kjempesteinsmyra, der det er to kunstgressbaner. Anlegget på Kjempesteinsmyra sto ferdig 1973 etter at klubben hadde trent på Frydendal i mange år. Denne banen ble imidlertid aldri godkjent, slik at klubbens seniorlag måtte spille sine kamper utenbys. I mai 2017 sto en oppgradering for til sammen nærmere 15 millioner kroner ferdig. Naturgresset var byttet ut til kunstgress, det var lagt tartandekke på løpebanen og tribunen hadde fått seteplasser.
 
På Kjempesteinsmyra finner vi også klubbhuset, ballbinge, svømmehall, Risørhallen og skatebane, samt byens barne- og ungdomsskole.

## Eksterne lenker
*
Wheeler Islands (Vest-Virginia)

**Wheeler Islands** er en øygruppe i Kanawha-elven i Fayette County, Vest-Virginia. Øyene ligger sør for Longacre og nord for Boomer.

## Eksterne lenker
* Kart og flyfoto
Lomi kraftverk

**Lomi kraftverk**  er et  vannkraftverk i Sulitjelma  i Fauske kommune i Nordland. 
Kraftverket utnytter fallet på 580 meter fra reguleringsmagasinet Låmivatnet som kan reguleres mellom 708 og 649 moh. 

Magasinet tilføres vann fra Storelvvatnan som reguleres mellom 798 og 792 moh, samt fra noen bekkeinntak. Deler av nedslagsfeltet til kraftverket er avrenning fra Sulitjelmaisen.

Det er installert to  francisturbiner hver på 60 MW og midlere årsproduksjon er på 362 GWh. Samlet nedslagsfelt er på 145 km²
 
Kraftverket eies av Salten kraftsamband og startet produksjonen i 1979. 

Vannet benyttes av Sjønstå kraftverk lenger ned i Sulitjelmavassdraget.

## Referanser


## Kilder
* 
* NVE vannkraftdatabase
* Salten Kraftsamband
Artemisia Gentileschi

**Artemisia Lomi**, bedre kjent som **Artemisia Gentileschi**, (1593–ca. 1653) var en  italiensk maler i barokken. Hun var datter av Orazio Gentileschi.

Hun regnes som en av caravaggistene.

## Liv og virke
### Bakgrunn
Artemisia Gentileschi vokste opp hos sin far Orazio Gentileschi. Hennes mor, Prudentia Montone, døde da hun var liten.

### Malerinne
Artemisia Gentileschi gikk først i lære hos sin far. Der studerte hun Caravaggio. Ettersom Artemisia ikke fikk studere ved kunstakademier, fikk faren arrangert videre lære for henne hos vennen Agostino Tassi. Da hun var sytten år gammel ble hun voldtatt av Tassi, og det resulterte i en syv måneder lang rettergang. Under rettergangen måtte hun tåle både anklager om promiskuitet, inngående gynekologiske undersøkelser og tortur med tommeskruer under hennes vitnemål, for å forsikre seg om at hun talte sant. Tassi ble til slutt dømt for voldtekt men fikk bare ett års fengselstraff.

Det var i denne turbulente tiden at hun malte et av sine mest berømte verk – *Judith dreper Holofernes*. Maleriet fremstiller den jødiske heltinnen Judith, som med sverdet i hånden skjærer hodet av Holofernes. Hendelsen er hentet fra Judiths bok. Det finnes syv versjoner av malerier av henne med dette temaet.

I 1614 flyttet Artemisia til Firenze. Der hadde hun et nært samarbeid med byens kunstakademi. Omkring 1620 flyttet hun tilbake til Roma, men i 1628 slo hun seg ned i Napoli.

I 1638 sluttet hun seg til sin far Orazio Gentileschi, som hadde reist til England og utførte sammen med ham noen store utsmykninger ved det engelske hoffet. Etter farens død i 1639, ble hun noe noen år i England innen hun vendte tilbake til Italia.

I Napoli kom hun under Jusepe de Riberas innflytelse og i denne perioden malte hun blant annet religiøse sjangermalerier.

I maleriene «Judith dreper Holofernes» brukte Gentileschi maleteknikken *[[chiaroscuro]]*.

## Referanser


## Litteratur

* Christiansen, Keith, *Orazio and Artemisia Gentileschi*. New York: Metropolitan Museum of Art 2001.
* Garrard, Mary D., *Artemisia Gentileschi: the image of the female hero in Italian baroque art*. Princeton: Princeton University Press 1991.
* Garrard, Mary D., *Artemisia Gentileschi around 1622: the shaping and reshaping of an artistic identity*. Berkeley: University of California Press 2001. 
* Vreeland, Susan, *Artemisias passion*. Stockholm: Pan 2004.

File:Artemisia Gentileschi Mary Magdalene Pitti.jpg|«Maria Magdalena»
File:Artemisia Gentileschi - Bathsheba - WGA08558.jpg| «Batseba»

File:Gentileschi judith1.jpg|«Judit»

File:Artemisa Susanna 1622.jpg|«Susanna»
File:Artemisia Gentileschi - St Cecilia Playing a Lute - WGA08561.jpg| «Santa Cecilia»

File:Lucretia by Artemisia Gentileschi.jpg| «Lucretia» 
File:Artemisia Gentileschi - Self-Portrait as a Lute Player.JPG| «Artemisia Gentileschi, Selvportrett»  
Fil:GENTILESCHI Judith.jpg|«Judith dreper Holofernes» (omkring 1620). *[[Galleria degli Uffizi]]*, Firenze.
 


## Eksterne lenker
*
Ingunn Yssen

**Ingunn Yssen** (født 1961) er en norsk embetsperson og politisk rådgiver. Hun har vært politisk rådgiver og statssekretær for Arbeiderpartiet, direktør for Likestillingssenteret og internasjonal sekretær i LO. 

Hun fikk mye omtale i mediene i forbindelse med striden med LO-leder Gerd Liv Valla i 2007.

## Bakgrunn
Yssen studerte ved Sagene lærerhøgskole og var som student nestleder i høgskolerådet. Hun avbrøt imidlertid dette studiet da hun skulle bli statssekretær. Hun har også studert idehistorie ved UiO.

## Arbeid
I perioden 1990–1992 var Yssen politisk rådgiver for kommunalminister Kjell Borgen og etter det for Arbeiderpartiets gruppe på Stortinget og i Barne- og familiedepartementet. Hun ble statssekretær i samme departement i 1994. På deler av 1990-tallet var hun også rådgiver for Jens Stoltenberg mens han var parlamentarisk leder og senere Arbeiderpartiets nestleder. I 1997 var hun statssekretær i Justisdepartmentet under Gerd-Liv Valla.

Hun var direktør for Likestillingssenteret fra 1997 til 2002 og spesialrådgiver i FN med arbeidssted i Genève fra 2002 til 2003. Fra 2003 arbeidet hun som internasjonal sekretær i Landsorganisasjonen, men sluttet i 2007 etter en konflikt med Gerd Liv Valla. Fra 2007 til 2010 var hun kommunikasjonsrådgiver i Dinamo PR. I 2010 ble hun ansatt som politisk rådgiver for Arbeiderpartiets stortingsgruppe. Her har hun blant annet vært tilknyttet kontroll- og konstitusjonsfraksjonen.

Hun var gift med Kjetil Try fra 1982 til ekteskapet ble oppløst i 2000. 

## Tiden i LO og konflikten med Gerd-Liv Valla

I 2003 ble Yssen ansatt som internasjonal sekretær i LO og avdelingsleder for organisasjonens internasjonale avdeling. Det var Gerd-Liv Valla som ønsket henne i denne stillingen. Etter lengre tids sykdom sa hun opp jobben i januar 2007 fordi hun mente seg trakassert av LO-lederen. Oppsigelsen førte til den såkalte «Valla-saken», som endte med at Valla trakk seg som LO-leder etter at et uavhengig granskningsutvalg hadde slått fast at Valla hadde trakassert Ingunn Yssen. 

Den 9. mars 2009 lanserte hun boka *Vi kan alle bli den lille*, der hun tar et oppgjør med Gerd-Liv Vallas lederstil.

## Referanser


## Eksterne lenker
* 
*
FC Linz

**FC Linz** ble stiftet 30. juni 1946 under navnet «SV Eisen und Stahl 1946 Linz» med klubbfargene svart og hvit. Sommeren 1972 ble navnet på klubben endret til SK VOEST Linz og draktfargene endret til blå og hvit. SK VOEST Linz ble seriemester i Østerrike sesongen 1973/74. I 1991 ble navnet endret til FC Stahl Linz og ble senere samme året endret til FC Linz. I 1997 fusjonerte FC Linz med byrivalen LASK Linz, den nye klubben fikk navnet FC Linz. Det beste resultatet FC Linz  har oppnådd, etter fusjoneringen, er Sølv i den Østerrikske cupen sesongen 1993/94.

Kjente norske fotballspillere som har spilt for FC Linz er: 
*Erik Mykland
Wheeler Island

**Wheeler Island** (også kalt *Toolgbar Island*) er del av den sydlige gruppa av øyer i øygruppen Family Islands i Queensland, Australia. Øyene ligger ca. 15 km øst for Tully Heads. 

## Eksterne lenker
* Kart og flyfoto
Rettsmiddel

**Rettsmiddel** er en fellesbetegnelse på ulike metoder å angripe rettslige avgjørelser på for å få dem prøvet på ny. Det skilles mellom ordinære og ekstraordinære rettsmidler. Ordinære rettsmidler anvendes mot avgjørelser som ikke er rettskraftige. Det ordinære rettsmiddelet er anke. Tidligere skilte man mellom anke og kjæremål. Hovedskillet mellom disse var at anke som hovedregel bruktes for å angripe de materielle sidene ved en avgjørelse, mens kjæremål som hovedregel bruktes for å angripe prosessuelle avgjørelser. I dag brukes kun begrepet anke. Det kan ankes over en domstols dommer, kjennelser og beslutninger.

Ekstraordinære rettsmidler brukes for å angripe avgjørelser som er rettskraftige. Som betegnelsen antyder er dette langt mindre vanlig enn å anvende ordinære rettsmidler, og vilkårene for å nå frem er langt strengere. Det mest praktiske ekstraordinære rettsmidlet er gjenåpning.
Sjønstå kraftverk

**Sjønstå kraftverk** er et vannkraftverk ved Sjønstå i Fauske kommune i Nordland. 
Kraftverket utnytter et fall på 126 meter i Sjønståelva mellom Langvatnet og Øvervatnet. Kraftverket er et elvekraftverk uten eget reguleringsmagasin. 

Det hentes også inn vann fra Tverrelva i et bekkeinntak.

Det er installert to francisturbiner hver på 35 MW og midlere årsproduksjon er på 282 GWh. 
 
Kraftverket eies av Salten kraftsamband og produksjonen startet i 1983. 

Vannet som benyttes har tidligere vært brukt i Lomi og Fagerli kraftverk.

## Referanser


## Kilder
* 
* NVE vannkraftdatabase
* Salten Kraftsamband
Reidar Vågnes

**Reidar Vågnes** (født 1950) er en norsk tidligere fotballspiller og -trener fra Langevåg.

Han spilte en sesong i 1. divisjon fotball for herrer 1972 som forsvarer i , men rykket ned. Deretter gikk han til Langevåg IL i 1973 og senere til Aalesunds Fotballklubb.

Vågnes trente Hareid i 1986 og 1987. Han tok over etter Otto Sundgot som trener for Hødd i 1990, assistert av Kjetil Hasund.  Han trakk seg sommeren 1992, etterfulgt av Knut Ertesvåg. Sent i 1993 ble han utnevnt til landslagstrener for U20 jenter, underlagt Åge Steen. I 1995 og 96 var han Norges Fotballforbunds talentsjef i Midt-Norge, og en kort tid G17-ansvarlig i 1997.

Han var assistent for Erik Brakstad i  i to sesonger (1998 og 1999), samt hovedtrener i 2004, assistert av Odd Berg. Han ga seg i november 1999 og ble året etter ansatt som sportslig leder i Aalesunds Fotballklubb, et virke som ga ham mye omtale etter anklager fra fotballagenten Berit Riise i 2003.

Vågnes ble ansatt som sportssjef i tippeligaklubben Aalesunds FK i november 2006. Han kom da fra stillingen som talentutvikler i NFF i kretsene Sunnmøre og Nordmøre/Romsdal. Vågnes var trener for Hønefoss ut 2010.

## Referanser


## Eksterne lenker
*
Louisville

**Louisville** er den største byen i den amerikanske delstaten Kentucky. Byen ble grunnlagt i 1778, og er oppkalt etter den franske kong Ludvig XVI.

Byen har  innbyggere (2010), med forsteder ca. . Louisville ligger i Jefferson County, midt-nord i delstaten, på grensen til Indiana, nær Ohioelven. Louisville er hovedsetet i Jefferson County.

## Referanser


## Eksterne lenker
* 
*
Quiet Riot

**Quiet Riot** er et amerikansk heavy metal-band. Bandet ble grunnlagt i 1973 av gitaristen Randy Rhoads. Det albumdebuterte i 1977 og hadde sin storhetstid på 1980-tallet. Originalbesetningen besto foruten Randy Rhoads av vokalisten Kevin DuBrow, bassisten Kelly Garni og trommeslageren Drew Forsyth. Navnet *Quiet Riot* fikk de idéen til etter en samtale med Rick Parfitt i Status Quo, som sa han hadde lyst å kalle et band Quite Right.

I 1983 fikk de sin største hit med en coverversjon av Slade-låten «Cum On Feel the Noize». De hadde i 1983 også med låten «Metal Health», oppført med tittelen "Bang Your Head (Metal Health)", i soundtracket til filmen Footloose. Året etter ga de også ut en ny Slade-over; «Mama Weer All Crazee Now».

## Diskografi
### Studioalbum
*1978 *Quiet Riot*
*1978 *Quiet Riot II*
*1983 *Metal Health*
*1984 *Condition Critical*
*1986 *QRIII*
*1988 *Quiet Riot*
*1993 *Terrified*
*1995 *Down to the Bone*
*1999 *Alive and Well*
*2001 *Guilty Pleasures*
*2006 *Rehab*
*2014 Quiet Riot 10
*2017 Road Rage
*2019 Hollywood Cowboys
*
***Live album**
*
*2012 Live at the US festival 83
*2019 One night in Milan

### Samlealbum
*1990 *Winners Take All*
*1993 *The Randy Rhoads Years*
*1996 *Greatest Hits*
*1999 *Super Hits*
*2000 *The Collection*
*2005 *Live & Rare Volume 1*
*2005 *New and Improved*

### Singler
*1977 «It's Not So Funny»
*1979 «Slick Black Cadillac»
*1983 «Metal Health»
*1983 «Cum On Feel The Noize»
*1983 «Slick Black Cadillac»
*1984 «Mama Weer All Crazee Now»
*1984 «Party All Night»
*1984 «Winners Take All»
*1984 «Bad Boy»
*1986 «The Wild and the Young»
*1986 «Twilight Hotel»
*1988 «Stay With Me Tonight»
*1993 «Little Angel»

## Video
*1986 *Bang Thy Head*
*1989 *Live in Japan*
*2003 *Live in the 21st Century*

### Musikkvideoer
* «Metal Health» (Metal Health)
* «Cum on Feel the Noize» (Metal Health)
* «Mama Weer All Crazy Now» (Condition Critical)
* «Party All Night» (Condition Critical)
* «The Wild and the Young» (QRIII)
* «Twilight Hotel» (QRIII)
* «Stay With Me Tonight» (Quiet Riot)
* «Picking up the Pieces» (The Randy Rhoads Years)

## Eksterne lenker
* 
* 
* 
* Frankie Banali
* Chuck Wright
* Kevin DuBrow
* Rudy Sarzo 
* Carlos Cavazo
* Paul Shortino
* Historic interview with Kevin Dubrow on early days of Quiet Riot 
* Randy Rhoads
* Interview with Kevin DuBrow 
* Interview with Rudy Sarzo 
* Interview with Frankie Banali
Siso kraftverk

**Siso kraftverk**  er et  vannkraftverk ved Straumvatnet  i Sørfold kommune i Nordland. Kraftverket utnytter et fall på  610 meter mellom reguleringsmagasinet Sisovatnet og Straumvatnet. Sisovatnet reguleres mellom 671 og 615 moh.

Til Sisovatnet overføres det vann fra Løytavatnet, som reguleres mellom 671 og 652,5 moh samt fra en rekke bekkeinntak.

Det er installert peltonturbiner på 180 MW og midlere årsproduksjon er på 957 GWh. 
 
I oktober 2009 ble det bekjentgjort at Østfold Energi sammen med Nord-Trøndelag Elektrisitetsverk kjøper Siso kraftverk og Lakshola kraftverk fra Elkem. Verket hjemfaller til staten i 2026.

Verket har forsynt Elkem sin smelteverkproduksjon, Elkem Salten, i Straumen med strøm.

Blåmannsisen har ved åtte tilfeller hatt et såkalt jøkulhlaup, som er en naturlig tapping av et bredemt vann. Det andre tilfellet av laup skjedde høsten 2005, hvor 40 milliarder liter vann fløt inn i Sisovatnet etter en bredemning brast. Dette vannet ville ellers ha rent inn i Sverige.https://web.archive.org/web/20070927191504/http://www.dn.no/forsiden/article583176.ece?action=print. Det foreløpig siste jøkulhlaupet kom i september 2016. 
 
## Referanser


## Kilder
* 
* NVE vannkraftdatabase
* Siso Energi
* Østfold Energi
* NTE
Gjenåpning

**Gjenåpning** (tidligere **gjenopptakelse**) er et ekstraordinært rettsmiddel som benyttes for å angripe rettslige avgjørelser som er rettskraftige. Regler om gjenåpning finnes i straffeprosessloven kapittel 27 (for straffesaker) og tvisteloven kapittel 31 (for sivile saker). 

Vilkårene for gjenåpning er i begge tilfeller at det foreligger særlige grunner som er uttømmende angitt i de to prosesslovene. De to viktigste gjenåpningsgrunner er at det er grove feil ved saksbehandlingen forut for dommen (f.eks. en dommer som er inhabil) eller at det fremskaffes nye bevis som klart vil lede til et annet resultat. I straffesaker skal det mer til for å gjenåpne en sak til ugunst for siktede enn for å ta opp en sak til vedkommendes gunst. Kravene for gjenåpning er i alle tilfeller svært strenge for det ligger i hele formålet med rettskraftige dommer at man skal kunne innrette seg etter disse, og systemet med gjenåpning representerer i denne sammenhengen en sikkerhetsventil. At saken blir gjenåpnet betyr bare at den blir behandlet på nytt – ikke at resultatet nødvendigvis blir et annet enn i den første avgjørelse.

For straffesaker begjæres gjenåpning ved at saken legges frem for Kommisjonen for gjenopptakelse av straffesaker. I sivile saker skal et krav om gjenåpning settes frem for en sideordnet nabodomstol. Er f.eks. avgjørelsen fra Oslo tingrett, skal kravet settes frem for én av de tingretter som grenser til denne domstol, som Asker og Bærum tingrett eller Follo tingrett. Det samme gjelder for avgjørelser fra lagmannsrettene. Krav om gjenåpning av en høyesterettsavgjørelse settes frem for Høyesterett og avgjøres av Høyesteretts ankeutvalg.
Banastre Tarleton

**Banastre Tarleton** (født 21. august 1754, død 25. januar 1833) var en britisk general og politiker. Hans rykte som hensynsløs gav ham kallenavnet «Bloody Ban» og «Butcher» blant amerikanske patrioter under den amerikanske uavhengighetskrigen. Britene regnet ham som en eksepsjonelt dyktig leder av lett kavaleri.

Tarleton ble fremstilt svært ufordelaktig i den amerikanske filmen *[[Patrioten]]* fra 2000.

## Referanser


## Eksterne lenker
* 
*
Fricktal

**Fricktal** er et landskap helt nord i den sveitsiske kantonen Aargau. Det ligger mellom Basel i vest, Rhinen (og dermed Tyskland) i nord og Jurafjellene i sør. I øst strekker det seg nesten til elven Aare.

Fricktal hørte fra 1300-tallet og inntil 1799 til Breisgau (og dermed til Vorderösterreich), var altså en habsburgsk eiendom.
Etter at franske tropper hadde okkupert området i 1799, ble Fricktal i 1802 utropt til en egen kanton i Den helvetiske republikk.
Men allerede i 1803 ble Fricktal slått til kantonen Aargau.

Helt inntil begynnelsen av 1900-tallet var Fricktal en ren landbruksregion, og ble gjentatte ganger hjemsøkt av hungersnød.
Først de senere 50&nbsp;år har Fricktal &ndash;&nbsp;pga. nærheten til Basel&nbsp;&ndash; sett en økonomisk fremgang med bl.a. etablering av industri.
Francis Marion

**Francis Marion** (født 1732, død 1795) var oberstløytnant i den kontinentale armé og senere brigadegeneral i milits i Sør-Carolina under den amerikanske uavhengighetskrigen. Han ble kjent som «Swamp Fox» for sin evne til å bruke lokkemat og bakholdstaktikker for å forstyrre fiendtlig kommunikasjon, ta forsyninger og frigjøre fanger. Hans innføring av geriljataktikker var grunnlaget for senere kamphendelser hvor trefninger på åpne slagmarker avtok. Han var sjømann før uavhengighetskrigen.

Marion er regnet som en av fedrene til moderne geriljakrigføring.

## Referanser
Sioux Falls

**Sioux Falls** er den største byen i delstaten Sør-Dakota, USA. Byen har ca. 145 000 innbyggere (2005), hvorav en høy andel norskættede innbyggere, og ligger i Minnehaha County, i det sørøstre hjørnet av delstaten, og derved i nordre deler av den amerikanske prærien. 
 
Byen har sitt navn etter en foss i elven Big Sioux River. Området rundt den nåværende byen ble kolonialisert i 1856 av to separate foretak *the Dakota Land Company of St. Paul* og *the  Western Town Company of Dubuque, Iowa*. Byen ble grunnlagt i 1873, da den hadde 593 innbyggere.

De største industriarbeidsplassene er i næringsmiddelindustrien. *South Dakota Air National Guard* har en base i byen. Nærheten til Iowa har gitt gode vilkår for varehandel, særlig i de periodene da alkoholsalg var forbudt i Iowa. Det er flyplass i nærheten av byen, men ikke jernbane.

De største befolkningsgruppene i byen er tysk- og norskættede. Den lutherske kirken er har en sterk stilling, og eier også  Augustana College, et privat universitet för *undergraduate studies*. Nærmeste universitet ligger i byen Vermillion, noen mil mot sør.

Sioux Falls har et museum for indiansk historie.

Nordvest for sentrum ligger Sioux Falls regionale lufthavn.

## Referanser


## Eksterne lenker
*
Blackmore’s Night

**Blackmore's Night** er et folk rock-band som består av tidligere Deep Purple-gitarist Ritchie Blackmore og Candice Night. Derav navnet Blackmore's Night. Blackmore sluttet i Deep Purple etter *The Battle Rages On* i 1993 for å starte Rainbow opp igjen. I 1995 kom albumet *Stranger in Us All,* men Blackmore virket nå lei av livet som hard rock-ikon. 

Etter at han traff Candice Night i 1989 i New York, hadde de to snakket om å starte et band som skulle spille renessansemusikk, og i 1997 var tiden inne for å sette planene ut i livet. Debutalbumet *Shadow of the Moon* ble en stor suksess i Europa, og bandet har nå sin største tilhengerskare i Tyskland. 

Ritchie Blackmore og Candice Night giftet seg 5. oktober 2008 etter 19 år sammen. Det er Blackmores fjerde ekteskap. Datteren deres, Autumn Esmerelda Blackmore, ble født 27 mai 2010 og inspirerte til navnet på albumet som ble utgitt samme år, Autumn Sky. Sønnen Rory Dartanyan Blackmore ble født 7. februar 2012.

## Diskografi

**Studioalbum**:

* *[[Shadow of the Moon]]* (1997)
* *[[Under a Violet Moon]]* (1999)
* *[[Fires at Midnight]]* (2001)
* *[[Ghost of a Rose]]* (2003)
* *[[The Village Lanterne]]*  (2006)
* *[[Winter Carols]]* (2006)
* *[[Secret Voyage]]* (2008)
* *[[Autumn Sky]]* (2010)
* *[[Dancer and the moon]]* (2013)
* *[[All Our Yesterdays]]* (2015)
**Nature's Light* (2021)

**Konsertalbum**:
* *[[Past Times with Good Company]]* (2002)
**Paris Moon* (2007)
**A Knight In York* (2012)

**Samlealbum**:
* *Minstrels And Ballads* (2001)
**The Best Of* (2003)
**[[Beyond the Sunset: The Romantic Collection]]* (2004)
**All For One – The Finest Collection Of Blackmore's Night* (2004)
**The Beginning* (2012)
**To the Moon and Back: 20 Years and Beyond* (2017)

**Live DVD**
* *Shadow of the Moon* (1997)
* *No Second Chance* (1997)
* *Renaissance Faire* (1997)
* *The Times They Are a Changin*' (2001)
* *Hanging Tree* (2001)
* *Way to Mandalay* (2003)
* *Christmas Eve (English Version)* (2005)
* *Christmas Eve (German Version)* (2005)
* *Once in a Million Years* (2005)
* *Village Lanterne* (2006)
* *Olde Mill Inn* (2006)
* *Locked Within the Crystal Ball* (2008)
* *Highland* (2010)
* *Dancer and the Moon* (2013)
* *The Moon is Shining (Somewhere Over the Sea)* (2013)
* *Christmas Eve (2013 Version)* (2014)
* *All Our Yesterdays* (2015)
* *Will O' The Wisp* (2015)
* *Second Element* (2021)

## Referanser


## Eksterne lenker
* 
*
Billings

**Billings** er den største byen delstaten Montana, USA. Byen ligger i Yellowstone County og har ca. 110 000 innbyggere, med en sterk vekst de siste årene. Byen ble grunnlagt i 1882 i forbindelse med jernbaneutbyggingen, og er oppkalt etter direktør i Northern Pacific Railway, *Frederick H. Billings* (1823–1890).

Byen ligger nær Yellowstone nasjonalpark, Pompeys Pillar og åstedet for slaget ved Little Bighorn.

## Referanser


## Eksterne lenker
*
Savannah (Georgia)

**Savannah** er en by som ligger i Chatham County i Georgia i USA. Byen hadde  innbyggere i 2004 ifølge anslag fra U.S. Census. Før 1970 var Savannah den nest største byen i Georgia. I dag rangeres den som den fjerde største.

Byområdet Savannah har en befolkning på  innbyggere (anslag fra 2005) og inkluderer de tre fylkene Chatham County, Bryan County og Effingham County.

## Referanser


## Eksterne lenker
*
Savannah

**Savannah** har flere betydninger:

* Savannah (Georgia), en by som ligger i Chatham County i Georgia i USA.
* Savannah (Iowa), en by som ligger i Iowa i USA.
* Savannah (Mississippi), en by som ligger i Mississippi i USA.
* Savannah (Missouri), en by som ligger i Missouri i USA.
* Savannah (New York), en by som ligger i New York i USA.
* Savannah (North Carolina), en by som ligger i Nord-Carolina i USA.
* Savannah (Ohio), en by som ligger i Ohio i USA.
* Savannah (Tennessee), en by i Tennessee i USA.
* Savannah Grove (Mississippi), en by som ligger i Mississippi i USA.
* Savannah (elv), ei elv langs grensen mellom delstatene Georgia og Sør-Carolina i USA.
* Savannah (katt), en katterase med opprinnelse i USA.
* Savannah (navn), et kvinnenavn
* DS «Savannah», et seil-dampskip
Beiarn kirke

**Beiarn kirke** ligger på Moldjord i Beiarn kommune i Nordland og hører til Beiarn sogn i Salten prosti.

Kirka er en langkirke, av tømmer, med om lag 320 sitteplasser. Byggestart var i 1872, men på grunn av en storm 21. januar 1873 måtte alt rives. Kirketomta ble flyttet litt bortenfor og man begynte byggingen på nytt. Kirka ble innviet 23. oktober 1873. Den ble skadet av storm på ny 27. februar 1874. Bygget ble forsterket i løpet av 1875.

Kirka ligger rett under fjellet Høgtind (1405 moh), og Beiarelva flyter like ved. Kirka ble tegnet av arkitekt L.W. Nissen, som fikk tegningene korrigert av Eckhoff. Kirka stod et par år side om side med Beiarn gamle kirke, som var et slags finnekapell og anneks til Gildeskål kirke.

## Referanser


## Litteratur
* 
* 

## Eksterne lenker
* 
* Den norske kirke i Beiarn
*
Burlington (Vermont)

**Burlington** er den største byen i delstaten Vermont, USA. Byen ligger i Chittenden County og har  innbyggere (2010), med forsteder over 203&nbsp;000 innbyggere. Byen ligger ved Champlainsjøen, og ble grunnlagt i 1783. Nærheten til vannveien gjorde den tidligere til en viktig handelsby, og sentral i trelast- og meieri-industri.

Byen er i dag en typisk *universitetsby*, med universitet og to college.

Utenfor byen ligger Burlington internasjonale lufthavn.

## Referanser


## Eksterne lenker
*
Phil Mills

**Philip «Phil» Mills** (født 1963) var kartleser for rallyføreren Petter Solberg. Waliseren ble verdensmester i 2003 i Subaru World Rally Team. Sammen med Solberg har Mills på 152 starter 13 enkeltseirer i VM. De samarbeidet fra 1999 til 2010 da Mills annonserte at han ønsket å avslutte samarbeidet.

## Referanser
Mette Elisabeth Nergård

**Mette Elisabeth Nergård** (født 1951) er en norsk forfatter og filolog.  

Nergård er ansatt som dosent ved Fakultet for lærerutdanning og internasjonale studier ved Oslomet. 

Hun har utgitt både skjønnlitterære og faglitterære bøker samt artikler og essays om retorikk, språkdidaktikk og litteratur. Hun debuterte i 1986 med novellesamlingen *Frosne roser*. I 1995 konverterte hun til katolisismen og utgav bok om dette i 2011. Hun skildret sin egen barndom i selvbiografien *Barndom under nordlyset* (2020).

## Bibliografi
* *Frosne roser* &ndash; noveller, Cappelen forlag (1986)
* 
* *Om Kransen av Sigrid Undset* &ndash; sakprosa (1996)
* *Om Heimlandet Barndom av Edvard Hoem* &ndash; sakprosa, Ad Notam Gyldendal forlag (1997)
* *Poetikk og retorikk : en innføring i diktanalyse* &ndash; sakprosa, Abstrakt forlag (1999)
* *En liten stemme i det offentlige rom – Helga Pedersen i retorisk lys* &ndash; sakprosa, Samtiden (2008)
* *Språkdidaktikk for norsklærere. Mangfold av språk og tekster i undervisningen,* Universitetsforlaget (2008, 2011) Sammen med Ingebjørg Tonne.
* *Katolikk i dag* &ndash; essays, Enter forlag (2011)
**Å dirre av kjedsomhet -* novelle (2014)
**Barndom under nordlyset* (2020)

## Referanser
Fylkesvei 6810

**Fylkesvei 6810 (Fv6810)** går mellom Alstad og Stjørdalshalsen i Stjørdal kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 38 (Nord-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Virginia Beach

**Virginia Beach** er den største byen i delstaten Virginia i USA. Byen har 459 470  innbyggere (2020), med forstadsområdene 1,6 mill. innbyggere, og den 42. mest folkerike byen i USA. Den ligger ved munningen av Chesapeake Bay.

Byen er en *uavhengig by*, det vil si at den ikke tilhører noe fylke, altså «county». (Denne lokaladministrative ordningen er noe av et særmerke for Virginia, som har 38 byer i denne kategorien, mens det bare finnes 3 eksempler i resten av USA.)

Virginia Beach er kjent for å ha en av verdens lengste sandstrender og hundrevis av hoteller, moteller og restauranter langs stranden. 

Området hvor Virginia Beach ligger var bebodd av amerikanske urfolk, Chesapeake. Det var senere et landlig område med plantasjer og på slutten av 1800-tallet utviklet det seg til et lite feriested.

Etter at jernbanen kom i 1883 ble Virginia Beach Hotel åpnet, det ble drevet av Norfolk and Virginia Beach Railroad and Improvement Company. Hotellet ble stengt i 1887, men gjenåpnet i 1888 som Princess Anne Hotel.

I mars 1891 var barken «Dictator», fra Moss, på vei fra Pensacola i Florida til England med tømmer. Om bord var kaptein Jørgen M. Jørgensen og hans mannskap på 14 og også kapteinens hustru og deres fire år gamle sønn. Det blåste opp til storm og skipet sprang lekk, pumpene ble ødelagt, og det tok inn vann. Skipet forsøkte å søke havn i Hampton Roads for å reparere skipet men barken traff en sandgrunne ca. 300 meter fra land ved Virginia Beach. Redningsmannskapene forsøkte å berge mannskapet men storme var sterk og arbeidet vanskelig. De klarte å redde ni av mannskapet og kaptein Jørgensen, men fru Jørgensen, sønnen Carl og fem av mannskapet omkom. Flere dager sener ble skipets galionsfigur skyllet opp på stranden, den ble reist som et monument for ofrene og redningsmennene. Den sto på stranden i mer enn 50 år. Norges Rederiforbund samlet inn midler til en statue som erstatning for gallionsfiguren på Virginia Beach, og også en lik statue i Moss. Billedhuggeren Ørnulf Bast fikk i oppdrag å lage to bronsekopier av den originale galionsfiguren og The Norwegian Lady ble avduket i 1962.

Eiendom, turisme og forsvar er viktige sektorer i Virginia Beach sin økonomien. Naval Air Station Oceana, en stor jagerflybase for den amerikanske marinen. I 2012 fikk et marinefly motor trøbbel når det lettet fra basen og krasjet inn i et leilighetskompleks.

Landområdene ligger ikke så langt over havet og er utsatt for flom. Den kraftige nedbøren under orkanen Matthew i 2016 oversvømte over 2000 hjem og oversvømmelsen varte i flere dager. Etter det er har myndighetene avvist flere byggeprosjekter fordi det er en økende risikoen for flom på grunn av klimaendringer.

31. mai 2019 gikk en tidligere ansatt inn i en kommunal bygning og skjøt og drepte 12 tilfeldige mennesker og skadet 4 andre før han selv ble skutt.

Byen ble vennskapsby med Moss i 1974.

## Referanser


## Eksterne lenker
* 
*
Fylkesvei 6852

**Fylkesvei 6852 (Fv6852)** går mellom Åsen og Langås i Levanger kommune.

Før Trøndelag fylke ble opprettet 1. januar 2018 hadde veien betegnelsen fylkesvei 108 (Nord-Trøndelag). Den opprinnelige traséen fra Fossing har blitt del av kommunal vei Husbygrenda.

## Kommuner og knutepunkter

## Eksterne lenker
* Vegvesenets vegkart
Pustertal

**Pustertal** (italiensk *Val Pusteria*) er en av Tirols største daler og en av Alpenes viktigste ferdselsårer. Dalen strekker seg i vest&ndash;øst-retning fra Brixen og til Lienz. Det italienske delen av Pustertal er også navnet på et distrikt i provinsen Syd-Tirol.

Pustertal er et sjeldent eksempel på en dal som ikke skifter navn ved et pass eller vannskille (se også Wipptal). I vest er Pustertal således dalen til elven Rienz (italiensk *Rienza*), som drenerer vestover til Eisack (*Isarco*). I øst er den derimot dalen til Drau (*Drava*), som drenerer østover til Donau. Vannskillet mellom disse to elvene er ikke noen fjellpass, men et forholdsvis flatt platå (*[[Toblach]]er Feld*).

Siden 1920 er Pustertal delt ca. 4&nbsp;km vest for Sillian mellom Italia (Syd-Tirol) og Østerrike (Øst-Tirol). Men også dalens vestlige del er overveiende tyskspråklig (92 %).

Viktige tettsteder i Pustertal er, fra vest til øst, Brixen (*Bressanone*, som ikke ligger *i*, men ved inngangen til Pustertal), Bruneck (*Brunico*), Welsberg (*Monguelfo*), Toblach (*Dobbiaco*), Innichen (*San Candido*), Sillian, Mittewald og Lienz.
Byene ligger mellom 559 og 1256&nbsp;moh.

Pustertal begrenses av mektige fjell på begge sider: I nord ligger Sentral-Alpene med Zillertal-Alpene (opptil 3510&nbsp;m), Hohe Tauern og Defereggengebirge; i syd Dolomittene, som også når over 3000&nbsp;m. Pustertal har flere sidedaler, de største er Tauferer Ahrntal i nord, og det nesten rent ladinskspråklige Val Badia (tysk *Gader*- eller *Abteital*) i syd.

## Historie
Fra 788 utgjorde Pustertal en gau i Frankerriket. På denne tiden var dalen fremdeles ladinsktalende i vest og slavisktalende i øst. Gauene ble forvaltet av gaugrever, men lite er kjent om hvem disse var før det 11. århundre, da grevene ble stilt av huset Spanheim. I 1091 ble fyrstbiskopen av Brixen innsatt som Pustertals greve av keiser Henrik&nbsp;IV. I&nbsp;løpet av 1200-tallet klarte grevene av Tirol og Görz å overta mesteparten av fyrstbiskopens territorier. Da dette grevskapet ble delt i 1271, falt Pustertal til den görziske linjen og forble ved denne frem til 1500. Dalen omfattet imidlertid en rekke geistlige enklaver som lå under fyrst(erke)biskopene av Brixen (Assling, Bruneck, Val Badia) respektive Freising (Innichen). Disse kom ikke til Tirol før i 1803.

## Distriktet Pustertal

Kommunene i den italienske delen av Pustertal samt dens sidedaler utgjør et forvaltningsdistrikt som heter *Bezirksgemeinschaft Pustertal* (ladinsk *Comunità raionela Puster*, italiensk *Comunità comprensoriale Val Pusteria*). Dets forvaltningssenter er Bruneck.

Distriktet Pustertal har 26 kommuner:
Wipptal

**Wipptal** er en av Tirols største daler og en av Alpenes viktigste ferdselsårer. Dalen strekker seg i nord&ndash;syd-retning fra Innsbruck og via Brennerpasset til Brixen.

Wipptal er et sjeldent eksempel på en dal som ikke skifter navn ved et pass eller vannskille (se også Pustertal). Nord for Brennerpasset er Wipptal således dalen til elven Sill, som drenerer nordover til Inn. Syd for Brennerpasset utgjør den derimot den øvre delen av dalen til Eisack (italiensk *Isarco*), som drenerer sydover til Etsch (*Adige*).

Wipptal er og har alltid vært en viktig forbindelse mellom Tyskland og Italia, og var av stor betydning for Tirol som passtat. Siden 1920 er Wipptal delt ved Brennerpasset mellom Østerrike (Nord-Tirol) og Italia (Syd-Tirol). Men også dalens sydlige del er overveiende tyskspråklig (85&nbsp;%).

Wipptal begrenses av mektige fjell på begge sider: Zillertaler Alpen i øst, som når opp til 3480&nbsp;m; og av Stubaier (opp til 3507&nbsp;m) og Sarntaler Alpen i vest.

## Kommuner

Kommunene i Wipptals østerrikske del hører til distriktet Innsbruck-Land. Kommunene i den italienske delen av Wipptal utgjør et eget forvaltningsdistrikt som heter *Bezirksgemeinschaft Wipptal*. Dens forvaltningssete er Sterzing. På italiensk omtales distriktet nå også ofte som *Wipptal*, ellers som *Alta Valle Isarco* («øvre Eisackdal»).

Fra nord til syd er kommunene:
* Innsbruck  (som ikke ligger *i*, men ved inngangen til Wipptal)
* Patsch
* Ellbögen
* Pfons
* Mühlbachl
* Matrei am Brenner
* Steinach am Brenner
* Gries am Brenner (østerriksk grensekommune)
* Brenner (*Brennero*, italiensk grensekommune)
* Sterzing (*Vipiteno*)
* Freienfeld
* Franzensfeste (*Fortezza*)
* Brixen (*Bressanone*, som heller ikke regnes til selve Wipptal)
Kommunene ligger mellom 559 og 1165&nbsp;moh.

Wipptal har flere sidedaler. Den største er Stubaital i nordvest. I tillegg kommer en rekke mindre daler, som utgjør egne kommuner:
* Navis (øst for Matrei)
* Trins og Gschnitz (vest for Steinach)
* Schmirn og Vals (øst for Gries)
* Obernberg am Brenner (vest for Gries)
* Pfitsch (øst for Sterzing)
* Ratschings (vest for Sterzing)
De to sistnevnte kommunene hører også til forvaltningsdistriktet Wipptal.
Mae Coughlin

**Mary Josephine «Mae» Coughlin** (1897–1986) var konen og moren til noen av de mest kjente kriminelle personene i New York. Alphonso «Scarface» Capone var hennes kriminelle ektemann. De giftet seg 18. desember 1918 etter å ha skjønt at Mae var gravid. 

## Referanser
Fylkesvei 6854

**Fylkesvei 6854 (Fv6854)** går mellom Solvang i Skogn og Gullberget i Åsen i Levanger kommune.

To av strekningene (Solvang–Sneppen og Hammer–Gullberget) var riksvei 50 i 1930–1965, riksvei 6 i 1965–1969 og europavei 6 i 1969–1975. Den gamle riksveien Sneppen-Hammer er nå kommunal vei.

Før Trøndelag fylke ble opprettet 1. januar 2018 hadde veien betegnelsen fylkesvei 111 (Nord-Trøndelag).

Etter et ras som sperret E6 ved Nesvatnet i august 2025 ble fylkesvei 6854 alternativ vei til E6.

## Kommuner og knutepunkter

## Referanser

## Eksterne lenker
* Vegvesenets vegkart 
*
Val Müstair

**Val Müstair** (retoromansk; tysk *Münstertal*) er den østligste dalen i Sveits og utgjør en selvstyrt krets (*circul*) og en kommune (*comuna*) av Graubünden. Dalen ligger på sydøstsiden av Alpenes hovedkam, slik at den fra Sveits bare er tilgjengelig via Fuornpasset fra Engadin. Geografisk kan Val&nbsp;Müstair sies å høre til Vinschgau i Syd-Tirol. Dalens elv, Rom (tysk *Rambach*), drenener nemlig til Etsch (italiensk *Adige*) i øvre Vinschgau. Nederst i *dalen* (men ikke *kretsen*) Val&nbsp;Müstair ligger også en sydtirolsk kommune (Taufers im Münstertal).

Også historisk har det vært minst like mye kontakt mellom Val&nbsp;Müstair og Vinschgau som mellom Val&nbsp;Müstair og Engadin. Administrativt og kulturelt utgjør derimot Val&nbsp;Müstair en enhet sammen med Nedre Engadin: administrativt, fordi de tilsammen utgjør forvaltningsdistriktet (*dertgira*) En; kulturelt, fordi det dominerende språket i begge daler er vallader-dialekten av det retoromanske språk. Ved siden av retoromansk taler 23&nbsp;% av befolkningen tysk. Den lokale tyske dialekten er ikke alemannisk, som ellers i Sveits, men bairisk som i Syd-Tirol.

Det meste av kommunens areal er høyfjell (om lag 45&nbsp;%). Fra og med 2009 ble dalens tidligere seks kommuner (Fuldera, Lü, Müstair, Santa Maria, Tschierv, Valchava) slått sammen til én. Den laveste landsbyen (1273&nbsp;moh.) er Müstair, som er oppkalt etter benediktinerklosteret fra ca. 775. Den høyeste landsbyen (1920&nbsp;moh.) er Lü. Hovedlandsbyen er Santa Maria Val Müstair (1375&nbsp;moh.). Kommunens høyeste punkt er Piz&nbsp;Tavü (3168&nbsp;moh.).

## Steder i Val Müstair

Tschierv.jpg|Tschierv
Münstertal Süden.jpg|Tschierv
Fuldera Dorf.jpg|Fuldera
Dorf Lü.jpg|Lü
Valchava Kirche.jpg|Valchava
Valchava Oberdorf.jpg|Valchava      
Kloster Muestair.jpg|Klosteret St. Johann i Müstair er fra 700-tallet. 
Müstair Mai 2011.jpg|Müstair
Picswiss GR-80-08 Müstair (Münster) im Val Müstair (Münstertal).jpg|Müstair


## Referanser


## Eksterne lenker
*
Beast of Blood

**«Beast of Blood»** er Malice Mizers 12. singel, og ble utgitt den 21. juni 2001. Singlen inneholder blant annet en sang komponert av Kami før han døde.

## Sporliste
#«Beast of Blood»
#«Baptism of Blood»
#«Beast of Blood (Instrumental)» 
#«薔薇の葬列» *[bara no souretsu]* 

*«薔薇の葬列» er egentlig spor nr. 21, og man må gå gjennom en rekke blanke spor for å høre den.*

## Eksterne lenker
Eisack

**Eisack** (italiensk: *Isarco*) er den største bielven til Etsch i Syd-Tirol og er Syd-Tirols nest største elv.
Dens kilde ligger i nærheten av Brennerpasset i 1990&nbsp;meters høyde, og den munner ut i Etsch i nærheten av Bolzano.
Eisack er 96&nbsp;km lang og har et tilsigsfelt på 4200&nbsp;km².

Mens dalen til Eisack kort og godt heter *Valle Isarco* på italiensk, har den på tysk fra gammelt av to navn:
Nord for Brixen &ndash;&nbsp;og faktisk forbi Eisackkilden og helt til Innsbruck&nbsp;&ndash; heter den *[[Wipptal]]*.
Bare mellom Brixen og Bolzano omtales dalen som *Eisacktal*.

Viktige steder langs Eisack er Sterzing, Brixen, Klausen, Waidbruck og Blumau. Den viktigste bielven er Rienz (italiensk *Rienza*), som kommer fra Pustertal og møter Eisack ved Brixen. 

Eisack er viktig for produksjon av elektrisk strøm og er demt opp ved Franzensfeste, Klausen og Waidbruck.

## [[Etymologi]]
Ifølge moderne språkforskning kan opprinnelsen til elvas navn være en hypotetisk indoeuropesk språkrot hvor **es** eller **is** betød vann, også flytende, men at ordet senere fikk den snevrere betydningen «vann i fast form».

Andre elvenavn som kan ha samme språklige opprinnelse:
* Iser (Tsjekkia), Izera (Polen)
* Isère (Frankrike)
* Isel (Østerrike)
* Isar (Tyskland)
* IJssel (Nederland)
* Istra (Russland)
* Istra (Norge, sideelv til Rauma)
* Ister (nedre del av Donau)

## Litteratur
* Egon Kühebacher, *Die Ortsnamen Südtirols und ihre Geschichte*, bd. 2, Bozen 1995, s. 59-61 (med språkhistoriske forklaringer, utdypende litteratur og dokumentbelegg).
Akateko

**Akateko** (赤テコ) er ifølge japansk mytologi en yōkai (demon) fra Aomori-prefekturet som viste seg i form av en rød spedbarnshånd som hang i et tre utenfor en barneskole.
Fascia

**Fascia** (fra Latin: *bånd* eller *dør-ramme*) kan ha forskjellige betydninger:

* Fascia (anatomi), begrep for en type bindevev
* Fascia (arkitektur), generelt hvilken som helst lengre vertikal overflate over toppen av en struktur.
* Fascia (bil), begrep for bildeler
* Fassadalen, en dal i Italia

## Se også
* Fascio, fascistisk politisk gruppering
* Fasces, det romersk symbol for kraft og jurisdiksjon
Memoire

***memoire*** er Malice Mizers første album, og er den eneste offisielle utgivelsen med Tetsu som vokalist. Andre medvirkende på albumet er Mana (gitar), Közi (gitar), Kami (trommer), og Yu~ki (bass). *memoire* ble relansert fem måneder etter den opprinnelige utgivelsen, under navnet *memoire DX*, med et ekstra spor.

## Sporliste
#«de memoire» 
#«記憶と空» *(Kioku to Sora)* 
#«エーゲ海に捧ぐ» *(Eege umi ni sasagu)* 
#«午後のささやき» *(Gogo no sasayaki)* 
#«魅惑のローマ» *(Miwaku no Rooma)* 
#«seraph»
#«バロック» *(Baroque)* 

## Kilder
*
TV 2 Filmkanalen

**TV 2 Filmkanalen** var en norsk TV-kanal som viste spillefilmer. Den var eid av TV 2 Gruppen og eksisterte fra 2006 til 2015. Kanalens målgruppe var menn og kvinner fra 20 til 49 år.

Filmkanalen viste stort sett amerikanske filmer fra 1970-, 1980- og 1990-tallet, men også enkelte eldre klassikere fra 1950- og 1960- tallet, i tillegg til noen få nyere filmer. Kanalen sendte ca. 18 timer i døgnet og viste ca. 420 filmer i året.

Kanalen hadde i 2014 en andel på én prosent blant alle seere over 12 år, og 0,5 prosent i målgruppen 20–49 år. Andelen for 2007 og 2009 var henholdsvis 0,5 og 0,8 %.

Den ble avviklet den 2. mars 2015, og erstattet av TV 2 Humor. TV 2s Nina Lorgen Flemmen forklarte avviklingen med en økende konkurranse fra strømmetjenester. 

## Referanser

## Eksterne lenker
*
Brixen

**Brixen** (tysk) eller **Bressanone** (italiensk; ladinsk *Persenon* eller *Porsenù*) er med 19&nbsp;200 innbyggere (2004) Syd-Tirols tredje største by og ligger ved elven Eisack der Wipp-, Puster- og Eisackdalen møtes.

Inntil sekulariseringen i 1803 var Brixen et selvstendig fyrstbispedømme som eide store områder i byens omegn samt i Pustertal, Øst-Tirol og Krain.
Bispedømmet hadde blitt opprettet på 500-tallet, men hadde først sitt sete i klosteret Säben ved Klausen, noen kilometer vest for Brixen.
Rundt år 960 ble bispesetet flyttet til Brixen.

73 % av byens innbyggere er tysk-, 26 % italiensk- og 1 % ladinsktalende.
Selv om byens italiensktalende befolkning ikke flyttet hit før italieniseringspolitikken på 1920-tallet oppmuntret til dette, har byens italienske navn, *Bressanone*, lang tradisjon.
Det ble altså ikke, som de fleste andre italienske stedsnavn i Syd-Tirol, funnet opp av fascistene, men ble tidvis brukt om bispedømmet Brixen parallelt med dets tyske navn.

## Sønner og døtre
* Reinhold Messner (fjellklatrer og eventyrer)

## Referanser


## Eksterne lenker
*
Sterzing

**Sterzing** (tysk) eller **Vipiteno** (italiensk) er en by som ligger på 948&nbsp;moh. i Wipptal i Syd-Tirol.
På grunn av sin beliggenhet ved møtepunktet av veiene til og fra Brennerpasset (mot Innsbruck), Jaufenpasset (mot Meran) og Penserjoch (mot Bolzano) har Sterzing alltid vært en viktig handelsby.
Den er forvaltningssete for distriktet Wipptal.

Av Sterzings 6000 innbyggere (2004) er 75 % tysk- og 24 % italiensktalende.
Navnet *Vipiteno* ble, som de fleste andre italienske stedsnavn i Syd-Tirol, konstruert av fascistene under italieniseringen på 1920-tallet.
I Sterzings tilfellet ble dette gjort ved å modernisere det latinske navnet på den romerske leiren *Vipitenum*, som hadde ligget på samme sted.
## Referanser


## Eksterne lenker
*